ก้าวไกล ไร้ปัญหา ถ้า ทักษิณ กลับไทย  วันนี้ 17 พฤษภาคม 2566 ผู้สื่อข่าวรายงานจากพรรคก้าวไกลถึงความเคลื่อนไหวของกรรมการบริหารพรรค ว่า ช่วงที่ผ่านมา นอกจากจะมีการหารือ พูดคุยเรื่องการจับขั้วรัฐบาลแล้ว ล่าสุด ทางกรรมการบริหารพรรคยังได้หยิบยกเรื่องการเดินทางกลับมายังประเทศไทย ของนายทักษิณ ชินวัตร อดีตนายกรัฐมนตรีขึ้นมาพูดคุยกันด้วย  ใจความสำคัญของการพูดคุยคือ พรรคไม่มีปัญหาใดๆ หาก นายทักษิณ เดินทางกลับมาประเทศไทยจริง แต่อยากให้กลับมาด้วยวิธีการปกติ ไม่มีกระบวนการพิเศษ หรือคุกพิเศษ นอกจากนี้มีความเสียดายว่า หากนายทักษิณ กลับมาไทยจริงตามกำหนดการที่เคยประกาศก่อนเลือกตั้งว่า เป็นช่วงเดือน ก.ค. 2566 ก็อาจจะไม่ได้รับอานิสงค์ จากนโยบายของพรรคก้าวไกล ซึ่งเตรียมการเอาไว้ในเรื่องการออกพ.ร.บ.นิรโทษกรรมคดีทางการเมือง เนื่องจากกรรมการบริหารพรรคประเมินกันว่า นโยบายดังกล่าวมีรายละเอียดมาก และเป็นเรื่องค่อนข้างที่จะต้องใช้เวลามากพอสมควร ไม่รู้จะดำเนินการสำเร็จเมื่อใด
ก้าวไกล พรรคก้าวไกล พรรค พรรค พรรค พรรคก้าวไกล พรรค
ทักษิณ นายทักษิณ ชินวัตร นายทักษิณ นายทักษิณ